CELEX: 62011CN0617
Language: da
Date: 2011-12-01 00:00:00
Title: Sag C-617/11 P: Appel iværksat den 1. december 2011 af Luigi Marcuccio til prøvelse af dom afsagt af Retten (Fjerde Afdeling) den 14. september 2011 i sag T-236/02, Marcuccio mod Kommissionen

28.1.2012   
            
            
               DA
            
            
               Den Europæiske Unions Tidende
            
            
               C 25/43
            
         
      Appel iværksat den 1. december 2011 af Luigi Marcuccio til prøvelse af dom afsagt af Retten (Fjerde Afdeling) den 14. september 2011 i sag T-236/02, Marcuccio mod Kommissionen
      (Sag C-617/11 P)
      (2012/C 25/81)
      Processprog: italiensk
      
         Parter
      
      
         Appellant: Luigi Marcuccio (ved avvocato G. Cipressa)
      
         Den anden part i appelsagen: Europa-Kommissionen
      
         Appellanten har nedlagt følgende påstande
      
      
                  —
               
               
                  Ophævelse af de dele af dommen af 14. september 2011 i sag T-236/02, hvor Retten frifandt Europa-Kommissionen for den af appellanten fremsatte erstatningspåstand.
               
            
                  —
               
               
                  Principalt: Indstævnte tilpligtes at betale sagens omkostninger, og appellanten gives medhold i sin erstatningspåstand.
               
            
                  —
               
               
                  Subsidiært: Sagen hjemvises til Retten med henblik på, at den træffer fornyet afgørelse om erstatningspåstanden.
               
            
         Anbringender og væsentligste argumenter
      
      
                  —
               
               
                  Der foreligger en formel fejl af en sådan grovhed, at appellantens interesser har lidt ubodelig skade.
               
            
                  —
               
               
                  Dommen indeholder ingen form for begrundelse, og argumentationen er irrationel, modstridende, ulogisk og usammenhængende, og der er tale om en fejlagtig, urigtig, falsk og irrationel fortolkning og anvendelse af bilag X til vedtægten for tjenestemænd i Den Europæiske Union, af de almindelige fortolkningsprincipper og af de betingelser, der skal være opfyldt for, at en institution i Den Europæiske Union kan blive dømt til at betale skadeserstatning.
               
            
                  —
               
               
                  Der foreligger forveksling, vilkårlighed og urigtig gengivelse af de faktiske omstændigheder.
               
            
                  —
               
               
                  Der er tale om en forvanskning og fordrejning af de faktiske omstændigheder, og fejlagtig, urigtig, falsk og irrationel fortolkning og anvendelse af de principper, der vedrører spørgsmålet om, hvorvidt påstande kan antages til realitetsbehandling.